Arbeidsrettenin (Norjan työoikeuden) 27 päivänä syyskuuta 2000 esittämä pyyntö saada EFTAn tuomioistuimelta neuvoa-antava lausunto asiassa Landsorganisasjonen i Norge (Norjan ammattijärjestöjen liitto) ja Norsk Kommuneforbund (Norjan kunnallistyöntekijöiden liitto) vastaan Kommunenes Sentralforbund (Norjan alue- ja paikallisviranomaisten järjestö) ym. (Asia E-8/00)



Virallinen lehti nro C 049 , 15/02/2001 s. 0009 - 0010



Arbeidsrettenin (Norjan työoikeuden) 27 päivänä syyskuuta 2000 esittämä pyyntö saada EFTAn tuomioistuimelta neuvoa-antava lausunto asiassa Landsorganisasjonen i Norge (Norjan ammattijärjestöjen liitto) ja Norsk Kommuneforbund (Norjan kunnallistyöntekijöiden liitto) vastaan Kommunenes Sentralforbund (Norjan alue- ja paikallisviranomaisten järjestö) ym. (Asia E-8/00) (2001/C 49/14) Arbeidsretten (Norjan työoikeus) on esittänyt EFTAn tuomioistuimelle neuvoa-antavaa lausuntoa koskevan pyynnön, joka saapui tuomioistuimen kansliaan 2 päivänä lokakuuta 2000, asiassa Landsorganisasjonen i Norge (Norjan ammattijärjestöjen liitto) ja Norsk Kommuneforbund (Norjan alue- ja paikallisviranomaisten järjestö) ym. seuraavista kysymyksistä: ETA-sopimuksen 53 artiklan soveltamisala 1a) Liittyykö työehtosopimukseen yleensä työnantajapuolen sopimuspuolia yhteisesti sitovia oikeusvaikutuksia, joita voidaan pitää ETA-sopimuksen 53 artiklan mukaisina "yritysten välisinä sopimuksina"? 1b) Jos työnantajajärjestö tekee työehtosopimuksen, onko tämä ETA-sopimuksen 53 artiklan mukainen "yritysten yhteenliittymän päätös"? 1c) Onko kunta ETA-sopimuksen 53 artiklan mukainen "yritys", kun sitä työnantajana sitoo työehtosopimus, vaikka se ei ole kyseisessä sopimuksessa sopimuspuolena? 2a) Voiko ETA-sopimuksen 53 artiklan soveltamisalaan kuulua sellainen työehtosopimuksen määräys, jonka tavoitteena on muu kuin palkkojen ja työolojen parantaminen? 2b) Jos kysymykseen 2a annettu vastaus on myönteinen, minkä ehtojen on tällöin täytyttävä? 3. Kuuluvatko ryhmäeläkejärjestelmiä koskevat työehtosopimuksen määräykset, kuten vuosille 1998-2000 tehdyn kuntien jne. perustyöehtosopimuksen lausekkeen 2.1.8 toisen, kolmannen ja neljännen kohdan mukaiset määräykset, ETA-sopimuksen 53 artiklan soveltamisalaan? ETA-sopimuksen 53 artiklan mukainen kielto 4. Onko sellainen työehtosopimuksen ehto ETA-sopimuksen 53 artiklan kanssa yhteensopiva, jossa edellytetään, että ryhmäeläkejärjestelmä perustuu sukupuolten suhteen neutraaliin rahoitusjärjestelmään, jonka voi tarjota ainoastaan yksi palveluntarjoaja? 5a) Onko sellainen työehtosopimuksen määräys ETA-sopimuksen 53 artiklan kanssa yhteensopiva, jonka mukaan työehtosopimuksen sopimuspuolten edustajien on hyväksyttävä vakuutuslaitoksen työnantajalle tekemä työeläkejärjestelmiä koskeva tarjous? 5b) Jos kysymykseen 5a annettu vastaus on myönteinen: onko arviointi tästä poikkeava, jos hyväksymisen ehtona on sopimuspuolten välinen yksimielisyys? 6. Onko sellainen työehtosopimuksen määräys ETA-sopimuksen 53 artiklan kanssa yhteensopiva, jonka mukaan työeläkejärjestelmän vaihtaminen edellyttää, että julkinen viranomainen on sanattomasti tai nimenomaisesti hyväksynyt uuden vakuutustuotteen? 7a) Onko sellainen työehtosopimuksen määräys ETA-sopimuksen 53 artiklan kanssa yhteensopiva, jonka mukaan työeläkejärjestelmän tarjoajan vaihtaminen edellyttää, että työnantajan on ennen vaihtamista koskevaa päätöstä tehtävä erillinen sopimus eläkejärjestelmien vaihtamisesta, jonka vaihtojärjestelmää hallinnoiva viranomainen hyväksyy? 7b) Jos kysymykseen 7a annettu vastaus on myönteinen: onko arviointi tästä poikkeava, jos liittyminen vaihtoa koskeviin sopimuksiin ei ole mahdollista ennen vaihtopäätöksen tekemistä? 8. Voidaanko työehtosopimuksen määräyksiä, kuten vuosille 1998-2000 tehdyn kuntien jne. perustyöehtosopimuksen lausekkeen 2.1.8 toisen, kolmannen ja neljännen kohdan mukaisia määräyksiä, pitää yhteisesti ETA-sopimuksen 53 artiklan vastaisina, vaikka mikään näistä määräyksistä ei erikseen tarkasteltuna kuulu kyseisen artiklan mukaisen kiellon soveltamisalaan? ETA-sopimuksen 54 artiklan tulkinta 9. Voidaanko eturyhmä- ja työnantajajärjestönä toimivaa kuntien järjestöä, kuten Norjan alue- ja paikallisviranomaisten järjestöä, pitää ETA-sopimuksen 54 artiklan mukaisena "yrityksenä" työehtosopimuksista neuvoteltaessa? 10. Voiko "määräävässä asemassa" oleva yritys tehdä työeläkejärjestelmän tarjoajan vaihtoa koskevan sopimuksen tai soveltaa vaihtoon vuosille 1998-2000 tehdyn kuntien jne. perustyöehtosopimuksen lausekkeen 2.1.8 toisen, kolmannen ja neljännen kohdan mukaisia ehtoja ETA-sopimuksen 54 artiklasta riippumatta?